《蝶恋花 和张倩倩思君庸作》
明代·沈宜修

竹影萧森凄曲院。哪管愁人，吹破西风面。一日柔肠千刻断。

残灯结泪空成片。

细雨伤情过夜半。阵阵南飞，都是无书雁。薄倖难凭归计远。

梨花雨对罗巾伴。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。